Oana Manea a adunat peste 190 de selecții la echipa națională a României și a fost o perioadă de timp căpitanul acesteia. Până în 2013, handbalista a participat cu selecționata României la patru Campionate Europene (2004, 2008, 2010, 2012) și două Campionate Mondiale (2009, 2011). În 2013 însă, Manea și-a anunțat retragerea de la naționala României „din motive personale” și a predat banderola de căpitan Cristinei Neagu.